ཉིན་ཞིག་ཧེ་སྒྲིན་གྱི་ཨ་ནེ་ཡོང་ནས་ཁོ་མོ་སློབ་གྲྭར་ཁྲིད་སོང་།རྒྱང་ཐག་རིང་བའི་མཁར་གྲོང་ཧྥི་རན་ཁུ་ཕོར་ཐི་ལ་སློབ་སྦྱོང་བྱེད་དུ་ཁྲིད་སོང་།བུ་མོ་ཧེ་སྒྲིན་གྱིས་གྲོང་ཁྱེར་ཧྥི་རན་ཁུ་ཕོར་ཐི་ནས་གྲོགས་པོ་མང་བོ་རྙེད་སྟབས།གནས་སྐབས་རིང་ཁེར་རྐྱང་གི་སུན་སྣང་མྱོང་མ་དགོས།ལྷག་པར་དུ་ཧེ་སྒྲིན་གྱི་སྤུན་མཆེད་བུ་མོ་ཁེ་ལི་རའི་སྨན་པ་བགྲེས་པོ་ཁོང་སྨན་དཔྱད་དུ་ཡོང་ཐེངས་རེར།ཁོང་གིས་བུ་མོ་ཧེ་སྒྲིན་ལ་ངག་འཇམ་པོས་འཚམས་འདྲི་ཞིག་མ་བྱས་ན་གཏན་ནས་མི་འགྲོ་བ་ཡིན།